MSI представи геймърския лаптоп GT685
Преди една година на изложението CES 2011 компанията MSI показа геймърския лаптоп GT680, който тогава бе наречен "краля на лаптопите". Днес компанията представи неговия наследник, оборудван в съответствие с тенденциите на последната дума на техниката. Според производителя, моделът GT685 е показал резултат от 16000 точки в 3DMark Vantage и е успял да преодолее границата от 3000 точки в 3DMark 2011.
В конфигурацията на новия лаптоп влиза четириядрен процесор Intel Core i7-2630QM (работещ на тактова честота 2,0 GHz и разполагащ с 6 MB кеш), до 32 GB оперативна памет и видеокарта GeForce GTX 580 с 2 GB памет GDDR5. Подсистемата за съхранение на данни може да бъде съставена от два твърди диска с капацитет 640 гигабайта, 1 терабайт или 1,5 TB в режим RAID0. По желание може да бъде инсталиран и SSD.
Резолюцията на дисплея с диагонал 1,.6 инча е 1920 х 1080 пиксела. Лаптопът е оборудван с по два порта USB 3.0 и USB 2.0, порт eSATA, четец на карти с памет, видеоизходи D-Sub и HDMI, оптично устройство с поддръжка на Blu-ray и и уеб-камера, способна да записва видео с висока резолюция във формат 720p/30.
Наборът от интерфейси включва адаптери Gigabit Ethernet, Wi-Fi 802.11b/g/n и Bluetooth 2.1+EDR. Моделът е оборудван с аудио подсистема Dynaudio, състояща се от чифт тонколони и субуфер с поддръжка на технологията THX TruStudio Pro. В корпуса на лаптопа са монтирани светодиоди, допълващи процеса на игра с ефектно осветление.
Работата на лаптопа в автономен режим се осигурява от деветклетъчна акумулаторна батерия с капацитет 7800 mAh. Размерите на модела са 395 х 267 х 55 милиметра, а теглото му е около 3,5 килограма. Данни за цената на новия продукт, както и за евентуалната дата на постъпването му в продажба, засега не се оповестяват.
Разглеждан(а) : 19 пъти!